cyanic-selkie/wikianc huggingface dataset:
Γεώργιος Μαριδάκης
Η ζωή του
Γεννήθηκε το 1890 στη Σίφνο. Σπούδασε νομική και αρχικά δικηγόρησε και ως Δικηγόρος παρ’ Αρείω Πάγω. Το 1925 εκλέχθηκε έκτακτος και στη συνέχεια, το 1929, τακτικός καθηγητής του ιδιωτικού διεθνούς δικαίου του Πανεπιστημίου Αθηνών. Το 1960, με την συνταξιοδότησή του, αναγορεύτηκε σε ομότιμο καθηγητή.
Την περίοδο 1929-1945 ήταν μέλος της επιτροπής που συνέταξε τον Ελληνικό Αστικό Κώδικα και την περίοδο 1952-1958 πρόεδρος της επιτροπής που συνέταξε τον Ελληνικό Κώδικα Ιδιωτικού Ναυτικού Δικαίου.
Το 1941 εξελέγη Ακαδημαϊκός και το 1951 διετέλεσε Πρόεδρος της Ακαδημίας, ενώ το 1959 εξελέγη αντεπιστέλλον μέλος της Γαλλικής Ακαδημίας των Ηθικών και Πολιτικών Επιστημών.
Διετέλεσε Γενικός Γραμματέας του Υπουργείου Δικαιοσύνης, το 1924, και Υπουργός Δικαιοσύνης, το 1952, στην υπηρεσιακή κυβέρνηση Δημητρίου Κιουσοπούλου. Επίσης διετέλεσε μέλος του Διεθνούς Διαιτητικού Δικαστηρίου της Χάγης, το 1940, Δικαστής στο Ευρωπαϊκό Δικαστήριο Δικαιωμάτων του Ανθρώπου του Στρασβούργου, το 1959, ενώ το 1954 και το 1961 δίδαξε στην Ακαδημία Διεθνούς Δικαίου της Χάγης.
Του προτάθηκε να γίνει μέλος της 20μελούς επιτροπής νομομαθών που συνέταξε το Σύνταγμα του 1968 της Δικτατορίας των Συνταγματαρχών, αλλά εκείνος αρνήθηκε την πρόταση.
Ήταν επίτιμος διδάκτορας του Πανεπιστημίου των Παρισίων (1954) και του Πανεπιστημίου Θεσσαλονίκης (1974).
Απεβίωσε στην Αθήνα στις 5 Ιουνίου 1979. Στην κηδεία του παρευρέθη μεταξύ άλλων και ο Πρόεδρος της Δημοκρατίας, Κωνσταντίνος Τσάτσος.
Το έργο του
Έγραψε πολλές μονογραφίες, άρθρα, ανακοινώσεις και γνωματεύσεις.
Εξωτερικοί σύνδεσμοι
Κατηγορία:Έλληνες νομικοί Κατηγορία:Καθηγητές νομικής Αθηνών Κατηγορία:Έλληνες υπουργοί Δικαιοσύνης Κατηγορία:Μέλη της Ακαδημίας Αθηνών Κατηγορία:Πρόεδροι της Ακαδημίας Αθηνών
Κατάλογος ποδοσφαιρικών σωματείων Ε.Π.Σ. Ανατολικής Αττικής
Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Ανατολικής Αττικής (εν συντομία: Ε.Π.Σ.ΑΝ.Α.)
Σημειώσεις
<references group="σ"/>
Περαιτέρω μελέτη
Κατηγορία:Ε.Π.Σ. Ανατολικής Αττικής
Πρωτάθλημα Ε.Π.Σ. Μακεδονίας 1958-59
Πρωταθλητής Μακεδονίας για την περίοδο 1958-1959 αναδείχθηκε ο Άρης. Οι τρεις πρώτες ομάδες προκρίθηκαν στο Πανελλήνιο πρωτάθλημα.
Βαθμολογία
1 Ο Απόλλων Καλαμαριάς έχει μία ήττα στα χαρτιά και –1 βαθμό.
Οι αγώνες
1 Ο αγώνας ΠΑΟΚ - Απόλλωνα Καλαμαριάς διακόπηκε στο 83' σε βάρος του Απόλλωνα κι ενώ το σκορ ήταν 2–1 υπέρ του ΠΑΟΚ. Το σκορ παρέμεινε ως τελικό.
Παραπομπές
Κατηγορία:Εγχώρια ποδοσφαιρικά πρωταθλήματα 1958-1959 Κατηγορία:Ε.Π.Σ. Μακεδονίας
Θανάσης Παπαγεωργίου (1957)
Ο Αθανάσιος (Θανάσης) Παπαγεωργίου (1957) είναι Έλληνας δικηγόρος και πολιτικός.
Βιογραφικό
Γεννήθηκε το 1957 στην Αθήνα, όπου και μεγάλωσε. Η καταγωγή του είναι από το Θέρμο Αιτωλοακαρνανίας. Σπούδασε στη Νομική Σχολή του Πανεπιστημίου Αθηνών.Κατά τη διάρκεια των σπουδών του, εκλέχθηκε πρόεδρος του Συλλόγου Φοιτητών Νομικής με την στήριξη της ΠΑΣΠ.
Το 1981, με την άνοδο του ΠΑΣΟΚ στην εξουσία, διορίστηκε μέλος του Διοικητικού Συμβουλίου της ΕΡΤ, σε ηλικία μόλις 24 ετών.
Για τρία χρόνια, από το 1984 μέχρι το 1987, ο Θανάσης Παπαγεωργίου διετέλεσε γραμματέας της Νεολαίας ΠΑ.ΣΟ.Κ. (διαδέχτηκε τον Στέφανο Μανίκα και τον διαδέχτηκε ο Φώτης Χατζημιχάλης). Στα τελευταία χρόνια του Ανδρέα Παπανδρέου κατείχε τη θέση του γραμματέα Οργανωτικού του ΠΑΣΟΚ, θέση από την οποία τον απομάκρυνε ο Κώστας Σημίτης το 1996.
Από το 2000 μέχρι το 2004 χρημάτισε γενικός διευθυντής Διοικητικού - Οικονομικού στην Οργανωτική Επιτροπή Ολυμπιακών Αγώνων (ΟΕΟΑ) «Αθήνα 2004» και ήταν από τους πιο στενούς συνεργάτες της Γιάννας Αγγελοπούλου, με την οποία συνεργάστηκε και στην εφημερίδα «Ελεύθερος Τύπος».
Στην κυβέρνηση Γιώργου Παπανδρέου, από το 2009 έως το 2011, ήταν πρόεδρος της ΕΡΤ.
Για να ξεχωρίζει από τον βουλευτή Πιερίας του ΠΑΣΟΚ που επίσης ονομάζεται Θανάσης Παπαγεωργίου, οι δημοσιογράφοι τον αποκαλούσαν «ο Παπαγεωργίου του Οργανωτικού», λόγω της κομματικής θέσης του.
Παραπομπές
Κατηγορία:Έλληνες δικηγόροι
Σόνασι Μπάρμπερ
Ο Σόνασι Μπάρμπερ (γεν. 27 Μαΐου 1994) είναι Καναδός αθλητής του στίβου, ο οποίος εξειδικεύεται στο άλμα επί κοντώ. Είναι ο πρώην παγκόσμιος πρωταθλητής στο αγώνισμα, έχοντας κερδίσει το 2015 με άλμα στα 5.90 μέτρα. Είναι και ο πρώην νικητής των Παναμερικανικών Αγώνων από το 2015, με άλμα στα 5.80. Έχει και δύο μετάλλια σε Αγώνες της Κοινοπολιτείας, από το 2014 και το 2018.
Έχει ατομικό ρεκόρ 5.93 μέτρα στον ανοιχτό στίβο από τις 25 Ιουλίου 2015, καθώς και 6.00 μέτρα στον κλειστό στίβο από το 2016. Έχει επίσης στην κατοχή του το ρεκόρ Παναμερικανικών Αγώνων στο άλμα επί κοντώ.
Εξωτερικοί σύνδεσμοι
Κατηγορία:Καναδοί αθλητές του στίβου Κατηγορία:Επικοντιστές
Οχιά της Μήλου
Η Οχιά της Μήλου, Macrovipera schweizeri (Βέρνερ, 1935) είναι ένα ιοβόλο είδος φιδιού της οικογένειας των Βιπεριδών, ενδημικό των Κυκλάδων.
Γεωγραφική κατανομή
Αποτελεί ενδημικό είδος των Κυκλάδων. Συγκεκριμένα απαντάται στη Μήλο και τα κοντινά της νησιά Σίφνο, Κίμωλο και Πολύαιγο. Ως τυπική περιοχή δίδεται η νήσος Μήλος (στα γερμανικά).
Κατάσταση διατήρησης
Το είδος κατατάσσεται στα απειλούμενα στην Κόκκινη λίστα της IUCN με βάση τα ακόλουθα κριτήρια: B1ab(iii,v) (v3.1, 2001). Σύμφωνα με τα κριτήρια αυτά το εύρος εξάπλωσης του είδους εκτιμάται σε λιγότερα των 5.000km², ο πληθυσμός του είναι κατακερματισμένος, ή συναντάται σε λιγότερες των πέντε τοποθεσιών. Επιπρόσθετα, παρατηρείται, εκτιμάται ή προβάλλεται διαρκής μείωση στην περιοχή, έκταση ή ποιότητα του ενδιαιτήματος, και του αριθμού των ενήλικων ατόμων. Η Οχιά της Μήλου κατατάσσεται στα απειλούμενα γιατί πληροί τα ανωτέρω κριτήρια: το εύρος εξάπλωσής της είναι λιγότερο των 100km², το εύρος και η ποιότητα των ενδιαιτημάτων του επιδεινώνεται, και ο αριθμός των ενήλικων ατόμων περιορίζεται λόγω της καταδίωξης και συλλογής ατόμων. Προστατεύεται αυστηρά με βάση το Παράρτημα ΙΙ της Σύμβασης της Βέρνης.
Παρουσία στην Ελλάδα
μικρογραφία|500x500εσ|left|Γεωγραφική κατανομή των πέντε ειδών οχιάς στην Ελλάδα Στην Ελλάδα εκτός από την οχιά της Μήλου, απαντώνται τα εξής είδη οχιάς: Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος Macrovipera lebetina.
Παραπομπές
Κατηγορία:Εχιδνίδες Κατηγορία:Μήλος
Αναπληρωματικές εκλογές Β' Αθηνών 1992
Οι αναπληρωματικές εκλογές της Β' Αθηνών διεξήχθησαν στις 5 Απριλίου 1992 για την εκλογή ενός βουλευτή μετά τα γεγονότα με τον Δημήτρη Τσοβόλα. Στις εκλογές αυτές δεν συμμετείχαν η Νέα Δημοκρατία, το ΚΚΕ, ο Συνασπισμός και η Δημοκρατική Ανανέωση.
Την έδρα κέρδισε με μεγάλη πλειοψηφία το ΠΑΣΟΚ και βουλευτής εξελέγη με το σύστημα της λίστας ο Γεώργιος-Αλέξανδρος Μαγκάκης. Δεύτερο κόμμα αναδείχθηκε η πρωτοεμφανιζόμενη τότε Ένωση Κεντρώων με τον υποψήφιό της Βασίλη Λεβέντη.
Ιστορικό
Ο Δημήτρης Τσοβόλας, ως τότε βουλευτής του ΠΑΣΟΚ στην Β' Αθηνών, καταδικάστηκε σε (εξαγοράσιμη) ποινή φυλάκισης 2,5 ετών από το Ειδικό Δικαστήριο για το σκάνδαλο Κοσκωτά και σε παρεπόμενη ποινή στέρησης των πολιτικών του δικαιωμάτων (εκλέγειν και εκλέγεσθαι), οπότε και εξέπεσε από το βουλευτικό αξίωμα. Σε ένδειξη διαμαρτυρίας για την, κατά τη γνώμη τους, άδικη δίκη και καταδίκη του Τσοβόλα, οι επιλαχόντες του ΠΑΣΟΚ, οι οποίοι κατά το Σύνταγμα θα λάμβαναν τη θέση του, αρνήθηκαν διαδοχικά να ορκιστούν βουλευτές μέχρις εξαντλήσεως του αριθμού τους. Κατά το νόμο θα έπρεπε να προκηρυχθούν αναπληρωματικές εκλογές για αυτή τη μία έδρα, πράγμα το οποίο και έγινε.
Η Νέα Δημοκρατία, είτε για να μην κατηγορηθεί για περαιτέρω πολιτικοποίηση της δίκης και καταδίκης Τσοβόλα, ότι δηλαδή επεδίωξε την καταδίκη του για να κερδίσει μία επιπλέον έδρα (καθώς είχε οριακή πλειοψηφία μόνο 152 βουλευτών στη Βουλή), είτε για να αποφύγει μία μεγάλης έκτασης ήττα, αποφάσισε να μην συμμετέχει στις εκλογές αυτές. Από τις εκλογές αυτές απείχαν ακόμα το ΚΚΕ, ο Συνασπισμός και η Δημοκρατική Ανανέωση.
Στις εκλογές συμμετείχαν τα εξής κόμματα:
Παραπομπές
Ελληνικές βουλευτικές εκλογές 1992
Αδρομολόγητο πλοίο
Γενικά αδρομολόγητο πλοίο ή ελεύθερο πλοίο, λεγόμενο και τραμπ (tramp) χαρακτηρίζεται οποιοδήποτε πλοίο που δεν τηρεί καθορισμένο δρομολόγιο. Συνήθως είναι φορτηγό πλοίο που ναυλώνεται από τους πλοιοκτήτες του, κατόπιν ναυλοσυμφώνου σε ένα ναυλωτή που υπό τους όρους του συμβολαίου το φορτώνει και καθορίζει τους λιμένες προσέγγισης φορτοεκφόρτωσης με τις πιθανές ημερομηνίες κατάπλου στον κάθε λιμένα.
Το δρομολόγιο αυτών των πλοίων και ο αριθμός των λιμένων προσέγγισης εξαρτάται κυρίως από τις δυνατότητες διάθεσης καταλλήλων φορτίων. Επειδή όμως τόσο τα φορτία όσο και οι λιμένες ποικίλουν κατά εποχές και γεωγραφική θέση συμβαίνει πολλές φορές τα πλοία αυτής της κατηγορίας να περιπλανώνται στις θάλασσες επί πολύ χρόνο ή να μένουν αγκυροβολημένα «εν αναμονή εντολών». Για το λόγο αυτό σ΄ αυτά τα πλοία δεν προβλέπονται χώροι ενδιαίτησης επιβατών.
Τα πλοία της κατηγορίας αυτής συνήθως σχεδιάζονται (ναυπηγούνται) για να μεταφέρουν ογκώδη φορτία όπως σιτηρά άργιλο, πίσσα, τσιμέντο, αλάτι, μεταλλεύματα κ.λπ ή ακόμα και γενικό φορτίο. Σήμερα για μείωση του χρόνου αναμονής ναύλωσης (αναμονής εντολών) ναυπηγούνται πλοία που μπορούν να μεταφέρουν είτε μόνο ένα είδος ορισμένου φορτίου είτε και άλλο είδος από τον τόπο προρισμού, δηλαδή πετρελαιοφόρο που φθάνοντας στον προορισμό μετά την εκφόρτωσή του, φορτώνει από ίδιο λιμένα μετάλλευμα ή σιτηρά για επόμενο λιμένα προορισμού.
Τα αδρομολόγητα πλοία γενικά είναι μεγάλα φορτηγά για να μεταφέρουν μεγάλη ποσότητα φορτίου, όχι όμως και πολύ μεγάλα ώστε να μπορούν να προσεγγίζουν σε μικρούς λιμένες εφόσον το συμφέρον του πλοιοκτήτη το επιβάλει. Έτσι η χωρητικότητα αυτών κυμαίνεται από 3.000 μέχρι 12.000 τόνους γκρος. Παρά το ότι και η ταχύτητα των πλοίων «τραμπ» αποτελεί μία επιθυμητή ιδιότητα, εν τούτοις επειδή αυξάνει σημαντικά το κόστος (έξοδα) του ταξιδιού κυμαίνεται μεταξύ 12 και 16 κόμβων. Το πλεονέκτημα των πλοίων αυτών που συνήθως ναυλώνονται για ένα ή περισσότερα ταξίδια ή κατά συγκεκριμένο χρόνο είναι ότι μπορούν να επωφελούνται από τις καλές εξελίξεις της ναυλαγοράς, και αντίθετα το μειονέκτημά τους είναι ότι σε περιόδους ύφεσης, όταν η μεγάλη προσφορά τέτοιων πλοίων πιέζει τη ναυλαγορά, να δυσκολεύονται να βρουν φορτία για μεταφορά. Στο σημείο αυτό αξίζει ν΄ αναφερθεί ότι οι Έλληνες πλοιοκτήτες θεωρούνται να κατέχουν παγκοσμίως τη μεγαλύτερη ροπή διαχείρισης ελεύθερων φορτηγών πλοίων.
Κάθε πλοίο που ολοκλήρωσε τους όρους ναύλωσής του και είναι έτοιμο για νέα ναύλωση λέγεται αδρομολόγητο ή ελεύθερο (για ναύλωση).
Κατηγορία:Ναυλαγορά
Κώστας Περιστερίδης
Ο Κώστας Περιστερίδης (γεν. 5 Ιουλίου 1991, Χανιά) είναι Έλληνας ποδοσφαιριστής, ο οποίος αγωνίζεται ως τερματοφύλακας. Υπήρξε διεθνής με την εθνική Νέων (Κ-19), ενώ έχει κληθεί και στην Ανδρών το 2012.
Σε συλλογικό επίπεδο
Σε ηλικία 16 ετών πήγε στην Ολλανδία, όπου μαθήτευσε σε ποδοσφαιρικές ακαδημίες, μεταξύ των οποίων του Άγιαξ και της Φόλενταμ, στην οποία το 2009 υπέγραψε αλλά δεν αγωνίστηκε ποτέ. Την επόμενη περίοδο εντάχθηκε στην Αλμέρε Σίτι, με την οποία τη διετία 2010-2012 έκανε δέκα εμφανίσεις στη δεύτερη κατηγορία της Ολλανδίας.
Την περίοδο 2012-13 εντάχθηκε στον Πανιώνιο, όπου από τις πρώτες αγωνιστικές καθιερώθηκε, αγωνιζόμενος συνολικά 15 φορές. Το διάστημα μεταξύ 2013-2015 βρέθηκε στη γενέτειρά του πόλη των Χανίων, αγωνιζόμενος με τα χρώματα του τοπικού Πλατανιά. Το καλοκαίρι του 2015 ήρθε σε συμφωνία με τον ΠΑΣ Γιάννινα, υπογράφοντας συμβόλαιο διάρκειας ενός έτους, αρχικά ως αναπληρωματικός του Μάρκου Βελλίδη, με την αποχώρηση του τελευταίου όμως τον Ιανουάριο καθιερώθηκε ως βασικός μετρώντας 12 συμμετοχές.
Οι επόμενες 2 χρονιές (2017-19) δεν ήταν και οι καλύτερες για τον Περιστερίδη. Έχοντας πάθει 2 φορές ρίξη χιαστού,δεν μπόρεσε να αγωνιστεί με τον ΠΑΣ Γιάννινα. Την σεζόν 2019-20 αγωνίστηκε μόλις μια φορά.Το καλοκαίρι του 2020 δεν ανανεώθηκε η συνεργασία των δυο πλευρών και έμεινε ελεύθερος.
Στις εθνικές ομάδες
Υπήρξε στέλεχος της εθνικής Νέων (Κ-19) το 2008, έχοντας τρεις συμμετοχές συνολικά. Τον Νοέμβριο του 2012 κλήθηκε από τον τότε προπονητή της εθνικής Ανδρών Φερνάντο Σάντος για τον φιλικό αγώνα με την Ιρλανδία στο Δουβλίνο, χωρίς όμως να αγωνιστεί.
Πηγές
Κατηγορία:Ποδοσφαιριστές Εθνικής Ελλάδας Κ19 Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Αλμέρε Σίτι ΦΚ Κατηγορία:Ποδοσφαιριστές ΦΚ Φόλενταμ Κατηγορία:Ποδοσφαιριστές Πανιωνίου Κατηγορία:Ποδοσφαιριστές Α.Ο. Πλατανιά Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Νίκης Βόλου Κατηγορία:Ποδοσφαιριστές Γ.Σ. Ηλιούπολης Αττικής Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Έλληνες ποδοσφαιριστές Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Ίιρστε Ντιβίζι Κατηγορία:Ποδοσφαιριστές Σούπερ Λιγκ Ελλάδας
Ποταμιά Σαμοθράκης
Για οικισμούς της Ελλάδας με το ίδιο όνομα δείτε: Ποταμιά
Η Ποταμιά είναι πεδινός οικισμός της Σαμοθράκης που βρίσκεται κοντά στις βορειοδυτικές ακτές του νησιού και είναι κτισμένος δίπλα στην επαρχιακή οδό Καμαριώτισσας - Παλαιόπολης. Απέχει 6,5 χλμ. βορειοδυτικά από τη Χώρα. Αναγνωρίστηκε επίσημα ως ξεχωριστός οικισμός το 2001. Σύμφωνα με το σχέδιο Καλλικράτης υπάγεται στο δήμο Σαμοθράκης και με την απογραφή του 2011 έχει πληθυσμό 6 κατοίκους ενώ το 2001 είχε 3.
Παραπομπές
Κατηγορία:Σαμοθράκη Κατηγορία:Χωριά του νομού Έβρου
Α.Ο. Χαραυγιακός Ηλιούπολης
Ο Αθλητικός Όμιλος Χαραυγιακός Ηλιούπολης αποτελεί ερασιτεχνικό σωματείο που εδρεύει στην Ηλιούπολη, νότιο προάστιο της Αθήνας. Ιδρύθηκε το 1949 έπειτα από συγχώνευση της Άμυνας Ηλιουπόλεως και της Αστραπής Ηλιουπόλεως. Τα βασικά χρώματα τής ομάδας είναι το μπλε και το μαύρο. Η ομάδα αγωνίστηκε για αρκετές περιόδους στη Β΄ Εθνική και στην Γ΄ Εθνική, κατά τις δεκαετίες του '80 και '90. . Σήμερα η ομάδα ποδοσφαίρου συμμετέχει στο Πρωτάθλημα της Γ' Εθνικής. Ο σύλλογος έχει αναδείξει σπουδαίους αθλητές, όπως τους ποδοσφαιριστές Μιχάλη Χάσταλη, Τάσο Τασιόπουλο, Γιώργο Παπανδρέου, Κώστα Αργυρίου κ.α.
Ιστορία
Ο Χαραυγιακός έως το 1949 ήταν ανεξάρτητο ποδοσφαιρικό σωματείο. Την χρονιά εκείνη συγχωνεύθηκε για πρώτη φορά στα χρονικά, με την Άμυνα Ηλιουπόλεως και την Αστραπή Ηλιουπόλεως και έτσι δημιουργήθηκε ο ''Α.Ο. Χαραυγιακός Ηλιουπόλεως'', που έκτοτε εντάχθηκε επίσημα σε κατηγορία της Ένωσης Αθηνών. Κατά την αγωνιστική περίοδο 1950-51 μετείχε στη "Δόκιμη Κατηγορία" Το 1956 έλαβε χώρα και δεύτερη συγχώνευση, καθώς ο ανερχόμενος Χαραυγιακός ενώθηκε με την Αθλητική Ένωση Ηλιουπόλεως. Και πάλι το όνομα που επικράτησε ήταν αυτό του Χαραυγιακού, ως ισχυρότερης ομάδας της περιοχής.
Αναλυτικό Ιστορικό
Τη δεκαετία του 1950 ο Α.Ο. Χαραυγιακός Ηλιουπόλεως με προπονητή τον τερματοφύλακα τής Εθνικής Ελλάδος τον "ήρωα τού Τάμπερε" Νίκο Πεντζαρόπουλο ανέβαινε συνεχώς κατηγορίες, όπως έγινε και την δεκαετία του 1960, όταν έφτασε πολύ κοντά στην Β΄ Εθνική, αλλά και στην  δεκαετία του 1970 που πήρε μέρος στα μπαράζ, το 1975 αλλά δεν τα κατάφερε να ανέβει στην Β΄Εθνική. . Το πέτυχε όμως στις αρχές της δεκαετίας του 1980. Ανέβηκε αρχικά από το Εθνικό Ερασιτεχνικό Πρωτάθλημα στην Γ΄Εθνική (περίοδος 1983-84) και σχεδόν αμέσως στην  Β΄ Εθνική. Έπαιξε σπουδαίο ποδόσφαιρο στην Β΄Εθνική έως και το 1995, διεκδικώντας -σε τουλάχιστον δυο περιπτώσεις- την άνοδό του στην A΄ Εθνική.
Η συνέχεια
Την περίοδο 1996-97 η ομάδα εμφάνισε σημάδια διάλυσης και τερμάτισε τελευταία στο Νότιο όμιλο της Γ'εθνικής με 5 νίκες, 5 ισοπαλίες και 24 ήττες.
Ο Χαραυγιακός Ηλιούπολης ήταν ο πρωταθλητής για την αγωνιστική περίοδο 2012-2013 στο πρωτάθλημα τής Α΄ κατηγορίας Αθηνών, όμως δεν κατάφερε να κερδίσει την άνοδό του στην Γ΄Εθνική διότι τερμάτισε στην δεύτερη θέση στους αγώνες κατάταξης [μπαράζ]. Σημαντική επιτυχία είχε και την περίοδο 2014-2015 όταν έφθασε στον τελικό τού κυπέλλου Ε.Π.Σ.Αθηνών ο οποίος έγινε στο γήπεδο του Πανιωνίου στην Νέα Σμύρνη .Ο Χαραυγιακός Ηλιούπολης όμως δεν κατάφερε να κερδίσει τον τίτλο, γιατί έχασε στο 105΄ λεπτό της παράτασης 1-0 από την ομάδα τού Αιγάλεω. Την περίοδο 2016-2017, ο Χαραυγιακός τερμάτισε πρώτος, στον πρώτο όμιλο της ΕΠΣ Αθηνών, όμως δεν κέρδισε την άνοδο στην Γ' Εθνική, καθότι έχασε από το Αιγάλεω 3-1 σε αγώνα μπαράζ, στο γήπεδο Ριζούπολης. Επίσης την ίδια χρονιά έφτασε στον τελικό κυπέλλου Αθηνών, όπου ηττήθηκε με 2-1 από τα Σούρμενα, στο γήπεδο της Νέας Σμύρνης. Αξίζει να σημειωθεί πως στο ματς αυτό, υπήρξε τεράστια προσέλευση των φίλων του Χαραυγιακού με 1000 άτομα να γεμίζουν τις δύο θύρες που τους δόθηκαν.
Την σεζόν 2017-2018, ο Χαραυγιακός αναδείχθηκε πρωταθλητής του δεύτερου ομίλου της ΕΠΣ Αθηνών και ύστερα από 22 χρόνια θα επιστρέψει στη Γ' Εθνική καθώς δεν θα υπάρξουν μπαράζ. Τελικά, την επόμενη χρονιά υποβιβάζεται.
Οπαδοί
Ο Χαραυγιακός από την αρχή της λειτουργίας του είχε οπαδούς που τον ακολουθούσαν πιστά όπου και αν έπαιζε. Η Θύρα των οργανωμένων φίλων του Χαραυγιακού είναι η Θύρα 3, οι οποίοι σε κάθε αγώνα παροτρύνουν τους παίκτες της ομάδας τους.
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 1949 Κατηγορία:Ποδοσφαιρικές ομάδες Ελλάδας
Γεώργιος Παράσχος
Βιογραφικό σημείωμα
Γεννήθηκε στη Χίο το 1822. Μικρότερος αδελφός του ήταν ο Αχιλλέας, επίσης σημαντικός ποιητής της εποχής του. Η σφαγή στην πατρίδα του, κατά την οποία έχασε δύο αδερφές, τους ανάγκασε να καταφύγουν στο Ναύπλιο. Ο πατέρας του συνέχισε να πολεμάει με τον Κολοκοτρώνη και τον Νικηταρά μέχρι το τέλος του αγώνα και τιμήθηκε με μετάλλιο και πολλές πληγές στο στήθος.
Διδάχτηκε τα Ελληνικά και Γαλλικά γράμματα από τον Λεόντιο στο Ναύπλιο και τον Γεννάδιο στην Αθήνα. Εξέδωσε την εφημερίδα Νίκη, και επιδόθηκε με τη δημοσιογραφία και την ποίηση, ενώ δούλεψε στη Βουλή και στον Κωλέττη ως γραμματέας. Ο πατριωτισμός του βραβεύτηκε σε διαγωνισμό του Υπουργείου Στρατιωτικών το 1865 για τη σύνθεση θουρίων. Ανήκει τους ποιητές της πρώτης μεταπαναστατικής γενιάς ή ψυχή των οποίων ήταν γεμάτη από τις μνήμες του αγώνα. Αυτό εξηγεί και τη μεγάλη φιλία που είχε αναπτύξει με τον ποιητή και αγωνιστή του 21 Ζαλοκώστα Γεώργιο. Τα περισσότερα ποιήματά του ήταν πατριωτικά εκθείαζαν τα επαναστατικά κινήματα στη Θεσσαλία και στην Ήπειρο στα χρόνια του Όθωνα και τους κρητικούς επαναστάτες που τους θεωρούσε άξιους συνεχιστές της επανάστασης του 1821. Ο Ξενόπουλος είπε γι αυτόν «Ήττο μια ελληνοπρεπής φυσιογνωμία, ανακαλούσα πολλά,ωραία και μεγάλα».
Απεβίωσε στην Αθήνα φορώντας τη φουστανέλα το 1886.
Δράματα
Τα έργα του δεν εκδόθηκαν εν ζωή. Μια συλλογή τυπώθηκε από τον Δημαρά στο «Ποιηταί του ΙΘ΄ αιώνα.» Αθήνα, Αετός, 1954.
Πηγές
Κατηγορία:Νεοέλληνες ποιητές
Έκβασος
Κατ' άλλη εκδοχή των Αργείτικων μύθων ο Έκβασος ήταν πατέρας του Αρέστορα και παππούς του Πελασγού.
Η αλληγορική ερμηνεία των μύθων αυτών θα πρέπει ν΄ αναζητηθεί αφενός στις μετακινήσεις και τις μεταξύ των σχέσεις των προελληνικών φυλών και αφετέρου στη επιδιωκόμενη θεϊκή καταβολή (έκβαση) των αρχαϊκών βασιλέων προκειμένου να τυγχάνουν από τους λαούς τους, άνευ νόμων, σεβαστοί.
Κατηγορία:Αρχαίο Άργος Κατηγορία:Πρόσωπα της ελληνικής μυθολογίας
Κέιτι Χομπς
Η Κάθλιν Μαρί Χομπς (αγγλικά: Kathleen Marie Hobbs, 28 Δεκεμβρίου 1969) είναι Αμερικανίδα πολιτικός και πρώην κοινωνική λειτουργός, που υπηρετεί ως η 24η Κυβερνήτης της Αριζόνας, από τον Ιανουάριο του 2023. Είναι μέλος του Δημοκρατικού Κόμματος.
Προηγουμένως, ως πολιτειακή Υπουργός Εσωτερικών της Αριζόνας, από τον Ιανουάριο του 2019 έως τον Ιανουάριο του 2023. Επίσης, έχει υπηρετήσει ως Ηγέτης της Μειοψηφίας της πολιτειακής Γερουσίας της Αριζόνας (2015–2019) και ως Μέλος της πολιτειακής Γερουσίας της Αριζόνας για την 24η περιφέρεια, από το 2013 έως το 2019. Επίσης, υπηρέτησε ως Μέλος της πολιτειακής Βουλής των Αντιπροσώπων της Αριζόνας από την 15η περιφέρεια, από το 2011 έως το 2013.
Η Χομπς, εξελέγη 24η Κυβερνήτης της πολιτείας της Αριζόνας, κατά τις εκλογές του 2022, νικώντας οριακά την Ρεπουμπλικανή αντίπαλό της και δημοσιογράφο του Fox News, Κάρι Λέικ, με ποσοστό 50.3% έναντι 49.7% των ψήφων. Η εκλογή της, είναι μία ανατροπή από το Ρεπουμπλικανικό Κόμμα προς το Δημοκρατικό.
Βιογραφία
Η Κέιτι Χομπς, γεννήθηκε τον Δεκέμβριο του 1969 στο Φοίνιξ της Αριζόνας. Μεγάλωσε στο Τσάντλερ (προαστιακή πόλη στη μητροπολιτική περιοχή του Φοίνιξ). Φοίτησε στο Λύκειο "Seton Catholic High School" στο Τσάντλερ, και αποφοίτησε από εκεί το 1988.
Σπούδασε Κοινωνική Εργασία στο Πανεπιστήμιο της Βόρειας Αριζόνας, λαμβάνοντας πτυχίο (BSW) το 1992 και κατόπιν πραγματοποίησε μεταπτυχιακές σπουδές επίσης πάνω στην Κοινωνική Εργασία, στο Πολιτειακό Πανεπιστήμιο της Αριζόνας, λαμβάνοντας μεταπτυχιακό δίπλωμα (MSW) το 1995.
Προσωπική ζωή
Είναι παντρεμένη με τον Πατ Γκούντμαν, με τον οποίο διαμένουν μόνιμα στο Φοίνιξ της Αριζόνας. Έχουν αποκτήσει μαζί δύο παιδιά. Η Χομπς, είναι Ρωμαιοκαθολική Χριστιανή στο θρήσκευμα.
Παραπομπές
Κατηγορία:Κυβερνήτες των Ηνωμένων Πολιτειών Κατηγορία:Κυβερνήτες της Αριζόνα Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί
Βιεσχοσλάβα Λουντμίλλα της Μεγάλης Πολωνίας
Η Βιεσχοσλάβα-Λουντμίλα, πολων. Wierzchoslawa Ludmiła (πριν το 1153 - πριν το 1223) από τον Οίκο των Πιάστ ήταν κόρη του υψηλού δούκα της Πολωνίας και με τους γάμους της έγινε δούκισσα της Λωρραίνης.
Βιογραφία
Ήταν η δεύτερη κόρη του Μιέσκο Γ΄ του Γηραιού υψηλού δούκα της Πολωνίας και της Ελισάβετ των Άρπαντ, κόρης του Μπέλα Β΄ της Ουγγαρίας.
Πηγές
Κατηγορία:Οίκος των Πιαστ Κατηγορία:Δούκισσες της Λωρραίνης Κατηγορία:Πολωνές πριγκίπισσες
Βουλή των Αντιπροσώπων (Κύπρος)
Η Βουλή των Αντιπροσώπων της Κύπρου (τουρκικά: Temsilciler Meclisi) είναι το κοινοβούλιο της Κυπριακής Δημοκρατίας.
Σύμφωνα με το ισχύον Σύνταγμα αποτελεί απλό νομοθετικό σώμα, ο αριθμός των μελών του οποίου ορίζεται με νόμο στα 80 μέλη εκ των οποίων οι 56 ανήκουν στην Ελληνοκυπριακή κοινότητα και οι 24 στην Τουρκοκυπριακή κοινότητα. Όμως, ένεκα των διακοινοτικών ταραχών του 1963 - 64 και της αποχώρησης των Τουρκοκυπρίων από το κοινό Κράτος και λόγω της μετέπειτα Τουρκικής εισβολής το 1974 και της συνεχιζόμενης διαίρεσης του νησιού και των πληθυσμών των δύο κοινοτήτων, εκ των πραγμάτων το κοινοβούλιο λειτουργεί βάσει του δικαίου της ανάγκης μόνο με τα 56 μέλη της Ελληνοκυπριακής κοινότητας.
Σήμερα συγκροτείται από 56 βουλευτές και 3 παρατηρητές (αντιπρόσωποι των θρησκευτικών ομάδων των Αρμενίων, Μαρωνιτών και Λατίνων), που εκλέγονται από το εκλογικό σώμα για περίοδο πέντε ετών.
Εκλογή
Τα μέλη της Βουλής των Αντιπροσώπων, που ασκούν τη νομοθετική εξουσία του κράτους, εκλέγονται από το εκλογικό σώμα με άμεση, καθολική και μυστική ψηφοφορία για περίοδο πέντε ετών. Η Βουλή μπορεί να διαλυθεί πριν από τη λήξη της πενταετούς βουλευτικής περιόδου με απόφαση της ολομέλειας που λαμβάνεται με απόλυτη πλειοψηφία. Η απόφαση αυτή καθορίζει την ημερομηνία διενέργειας των εκλογών, που δεν μπορεί να απέχει λιγότερο από τριάντα και περισσότερο από σαράντα μέρες από την ημερομηνία που λήφθηκε η σχετική απόφαση, καθώς και την ημερομηνία της πρώτης συνεδρίασης της νεοεκλεγόμενης Βουλής, που δεν μπορεί να απέχει περισσότερο από δεκαπέντε μέρες από τις εκλογές.
Το σύνταγμα δεν ορίζει συγκεκριμένο εκλογικό σύστημα ούτε καθορίζει τις εκλογικές περιφέρειες. Οι σχετικές ρυθμίσεις γίνονται με νόμο που ψηφίζει η Βουλή. Μέχρι το 1979 ίσχυε το πλειοψηφικό σύστημα, το οποίο αντικαταστάθηκε αρχικά από το σύστημα της ενισχυμένης αναλογικής (Νόμος 72 του 1979) και αργότερα από ένα σύστημα που προσομοιάζει στην απλή αναλογική (Νόμος 11(Ι) του 1996), αφού το πλειοψηφικό δεν εξασφάλιζε την αντιπροσώπευση της μειοψηφίας και οδηγούσε σε άδικη και άνιση κατανομή των εδρών, μη συναρτώμενη με την πραγματική δύναμη των κομμάτων.
Κοινοβουλευτικές επιτροπές
Οι κοινοβουλευτικές επιτροπές διακρίνονται σε μόνιμες, που αντιστοιχούν στα συναφή υπουργεία, σε προσωρινές, σε συνιστώμενες για ορισμένο σκοπό (ad hoc επιτροπές) και σε ειδικές επιτροπές. Κάθε κοινοβουλευτική επιτροπή βρίσκεται σε απαρτία, αν παρίσταται το ένα δεύτερο τουλάχιστον του αριθμού των μελών της. Οι αποφάσεις των επιτροπών λαμβάνονται με απλή πλειοψηφία. Σε περίπτωση ισοψηφίας ο πρόεδρος ή ο αναπληρωτής πρόεδρος της επιτροπής έχει δεύτερη ή νικώσα ψήφο.
Οι επιτροπές μελετούν τα σχέδια νόμου που κατατίθενται στο σώμα για ψήφιση και όλα τα θέματα που εγγράφονται στην ολομέλεια και παραπέμπονται σ΄ αυτές. Κάθε επιτροπή μπορεί αυτεπάγγελτα, εκτός από τα θέματα που παραπέμπει σ΄ αυτή η ολομέλεια, με απόφασή της να εξετάσει, στα πλαίσια της άσκησης κοινοβουλευτικού ελέγχου, και οποιοδήποτε άλλο θέμα συναφές με τις αρμοδιότητές της.
Επιτροπή Επιλογής
Η Επιτροπή Επιλογής, η σύσταση της οποίας προβλέπεται από το Σύνταγμα της Κυπριακής Δημοκρατίας, καταρτίζεται κατά την επομένη της εκλογής του Προέδρου της Βουλής συνεδρίαση και αποτελείται από τον Πρόεδρο της Βουλής, ως πρόεδρο, και οκτώ άλλους εκλεγόμενους από τη Βουλή των Αντιπροσώπων βουλευτές.
Η Επιτροπή Επιλογής καταρτίζει τις μόνιμες κοινοβουλευτικές επιτροπές, όπως και οποιεσδήποτε άλλες προσωρινές, συνιστώμενες για ορισμένο σκοπό (ad hoc) ή ειδικές κοινοβουλευτικές επιτροπές και διορίζει βουλευτές ως μέλη των επιτροπών αυτών. Επιπροσθέτως, η Επιτροπή Επιλογής επιλαμβάνεται τυχόν ανακατατάξεων βουλευτών στις κοινοβουλευτικές επιτροπές κατά τη διάρκεια της βουλευτικής περιόδου.
Κοινοβουλευτική Επιτροπή Εξωτερικών και Ευρωπαϊκών Υποθέσεων
Η Κοινοβουλευτική Επιτροπή Εξωτερικών και Ευρωπαϊκών Υποθέσεων, στο πλαίσιο της νομοθετικής της εργασίας, έχει ως αρμοδιότητα τη μελέτη όλων των συνθηκών, συμβάσεων ή διεθνών συμφωνιών που κατατίθενται στη Βουλή για κύρωση, ανεξάρτητα από το αντικείμενό τους. Παράλληλα, η εν λόγω επιτροπή αναπτύσσει διεθνή δραστηριότητα πραγματοποιώντας συναντήσεις με αντίστοιχες επιτροπές, καθώς και αντιπροσωπίες άλλων κοινοβουλίων.
Κοινοβουλευτική Επιτροπή Οικονομικών και Προϋπολογισμού
H Κοινοβουλευτική Επιτροπή Οικονομικών και Προϋπολογισμού είναι η κατεξοχήν επιτροπή η οποία εξετάζει νομοσχέδια και θέματα οικονομικής φύσεως, όπως είναι ο ετήσιος κρατικός προϋπολογισμός, οι ετήσιοι προϋπολογισμοί όλων των νομικών προσώπων δημόσιου δικαίου και τα νομοσχέδια και οι κανονισμοί που κατατίθενται από το Υπουργείο Οικονομικών.
Στο πλαίσιο του κοινοβουλευτικού ελέγχου, η εν λόγω επιτροπή μελετά θέματα που αφορούν τη γενική κατάσταση της οικονομίας και τη θέση της Κύπρου στο διεθνές οικονομικό περιβάλλον, τους όρους εργασίας των μόνιμων και των έκτακτων δημόσιων υπαλλήλων, τα νομικά πρόσωπα δημόσιου δικαίου, τη λειτουργία των εμπορικών τραπεζών, της Κεντρικής Τράπεζας της Κύπρου και γενικά τη λειτουργία του χρηματοπιστωτικού συστήματος.
Με βάση σχετική απόφαση της Επιτροπής Επιλογής, η Κοινοβουλευτική Επιτροπή Οικονομικών και Προϋπολογισμού εξετάζει επίσης τα αιτιολογικά σημειώματα που αφορούν την πρόσληψη ή την παράταση των υπηρεσιών έκτακτων υπαλλήλων.
Κοινοβουλευτική Επιτροπή Εσωτερικών
Ειδικότερα, η εν λόγω επιτροπή εξετάζει νομοσχέδια, προτάσεις νόμου, κανονισμούς και θέματα που αφορούν την τοπική αυτοδιοίκηση, τις παραλίες, την υδατοπρομήθεια, την πολεοδομία, τους αλλοδαπούς, τους αιτούντες πολιτικού ασύλου, τα αποχετευτικά συστήματα, τη δημόσια και την ιδιωτική ραδιοτηλεόραση, καθώς και θέματα που αφορούν τους εκλογικούς νόμους, την πολιτική άμυνα κ.ά..
Κοινοβουλευτική Επιτροπή Άμυνας
Η Κοινοβουλευτική Επιτροπή Άμυνας επιλαμβάνεται θεμάτων που εμπίπτουν στις αρμοδιότητες του Υπουργείου Άμυνας.
Ειδικότερα, η εν λόγω επιτροπή εξετάζει νομοσχέδια, προτάσεις νόμου και κανονισμούς που αφορούν την οργάνωση και λειτουργία του Στρατού, της Δημοκρατίας και της Εθνικής Φρουράς. Στο πλαίσιο αυτό εξετάζει και το μέρος του κρατικού προϋπολογισμού που αφορά τις «Δαπάνες Αμυντικής Θωράκισης». Η επιτροπή ασκεί κοινοβουλευτικό έλεγχο με την εγγραφή και εξέταση θεμάτων που άπτονται της άμυνας και γενικότερα της λειτουργίας της Εθνικής Φρουράς.
Κοινοβουλευτική Επιτροπή Παιδείας και Πολιτισμού
Η Κοινοβουλευτική Επιτροπή Παιδείας και Πολιτισμού εξετάζει θέματα που εμπίπτουν στις αρμοδιότητες του Υπουργείου Παιδείας, Πολιτισμού, Αθλητισμού και Νεολαίας, καθώς και των νομικών προσώπων δημόσιου δικαίου  που λειτουργούν υπό τον έλεγχό του.
Ειδικότερα, η εν λόγω επιτροπή ασκεί νομοθετικό έργο και κοινοβουλευτικό έλεγχο για θέματα που αφορούν όλες τις βαθμίδες της εκπαίδευσης, όπως η λειτουργία και ανάπτυξη των δημόσιων και ιδιωτικών πανεπιστημίων, η ίδρυση και λειτουργία των δημόσιων και ιδιωτικών σχολείων και εκπαιδευτικών ιδρυμάτων, η ειδική εκπαίδευση για παιδιά με ειδικές ανάγκες, η λειτουργία των αναγκαίων επιστημονικών σωμάτων για την αναγνώριση κλάδων και τίτλων σπουδών τριτοβάθμιας εκπαίδευσης, η διαδικασία εξετάσεων για εισαγωγή στα ανώτερα και ανώτατα εκπαιδευτικά ιδρύματα τριτοβάθμιας εκπαίδευσης, η παροχή κρατικών υποτροφιών, η λειτουργία των σχολικών εφοριών και γενικότερα η βελτίωση και ο εκσυγχρονισμός του εκπαιδευτικού μας συστήματος. Η επιτροπή ασχολείται επίσης με θέματα που αφορούν την προώθηση και ανάπτυξη του πολιτισμού γενικότερα, τον αθλητισμό, τη νεολαία κ.ά..
Κοινοβουλευτική Επιτροπή Μεταφορών, Επικοινωνιών και Έργων
Η Κοινοβουλευτική Επιτροπή Μεταφορών, Επικοινωνιών και Έργων επιλαμβάνεται θεμάτων που εμπίπτουν στις αρμοδιότητες του Υπουργείου Μεταφορών, Επικοινωνιών και Έργων, καθώς και των νομικών προσώπων δημόσιου δικαίου που λειτουργούν υπό τον έλεγχό του.
Ειδικότερα, η εν λόγω επιτροπή ασκεί νομοθετικό έργο και κοινοβουλευτικό έλεγχο για θέματα που αφορούν την κατασκευή δημόσιων έργων, τις οδικές μεταφορές, τα μηχανοκίνητα οχήματα, τις τηλεπικοινωνίες, τις ραδιοεπικοινωνίες, τις ταχυδρομικές και ηλεκτρομηχανολογικές υπηρεσίες, την ανάπτυξη και διαχείριση των λιμένων και των αερολιμένων, τις αρχαιότητες, τους αρχαιολογικούς χώρους κ.ά..
Κοινοβουλευτική Επιτροπή Ενέργειας, Εμπορίου, Βιομηχανίας και Τουρισμού
Ειδικότερα, η εν λόγω επιτροπή εξετάζει σχέδια νόμου και κανονισμούς που εμπίπτουν στην αρμοδιότητά της και ασκεί κοινοβουλευτικό έλεγχο για θέματα που αφορούν την ενέργεια, το εμπόριο, τη βιομηχανία και τον τουρισμό, τα κυπριακά πρότυπα και τον έλεγχο της ποιότητας των προϊόντων, τη δράση των εταιρειών, τα πετρελαιοειδή, την ενεργειακή πολιτική, την προστασία του Κύπριου καταναλωτή και τη διασφάλιση συνθηκών υγιούς ανταγωνισμού, την ανάπτυξη και προβολή της κυπριακής οικοτεχνίας-χειροτεχνίας κ.ά..
Κοινοβουλευτική Επιτροπή Γεωργίας και Φυσικών Πόρων
H Κοινοβουλευτική Επιτροπή Γεωργίας και Φυσικών Πόρων εξετάζει θέματα που εμπίπτουν στις αρμοδιότητες του Υπουργείου Γεωργίας, Αγροτικής Ανάπτυξης και Περιβάλλοντος.
Ειδικότερα, η εν λόγω επιτροπή ασκεί νομοθετικό έργο και κοινοβουλευτικό έλεγχο για θέματα που αφορούν τους τομείς της γεωργίας, της κτηνοτροφίας, της κατασκευής υδατικών έργων και της διαχείρισης των υδάτινων πόρων του νησιού, της προστασίας των δασών, της αλιείας, της ιχθυοκαλλιέργειας, των αλιευτικών καταφυγίων, της άσκησης της κτηνιατρικής κ.ά..
Κοινοβουλευτική Επιτροπή Εργασίας, Πρόνοιας και Κοινωνικών Ασφαλίσεων
Η Κοινοβουλευτική Επιτροπή Εργασίας, Πρόνοιας και Κοινωνικών Ασφαλίσεων μελετά κυρίως θέματα που εμπίπτουν στις αρμοδιότητες του Υπουργείου Εργασίας, Πρόνοιας και Κοινωνικών Ασφαλίσεων.
Ειδικότερα, η εν λόγω επιτροπή εξετάζει νομοσχέδια, προτάσεις νόμου, κανονισμούς και θέματα που αφορούν τις κοινωνικές ασφαλίσεις, την προστασία της μητρότητας, την ίση μεταχείριση ανδρών και γυναικών στην απασχόληση, τα δημόσια βοηθήματα, την κοινωνική σύνταξη, τα ταμεία προνοίας των εργαζομένων, την ασφάλεια και υγεία στους χώρους εργασίας, τις υποχρεώσεις των εργοδοτών έναντι των εργαζομένων, την κοινωνική ευημερία, τα κέντρα ενηλίκων και τις στέγες ηλικιωμένων, τα ωράρια λειτουργίας των καταστημάτων, καθώς και θέματα απασχόλησης στην Κύπρο ξένου εργατικού δυναμικού, κατοχύρωσης των δικαιωμάτων των εργαζομένων τόσο στον δημόσιο όσο και στον ιδιωτικό τομέα κ.ά..
Ειδικότερα, τους κυριότερους τομείς μελέτης της εν λόγω επιτροπής συνιστούν συνταγματικά θέματα, θέματα που αφορούν τα δικαστήρια, τις δικαστηριακές διαδικασίες, τους δικηγόρους και γενικά την απονομή της δικαιοσύνης, ζητήματα που αφορούν τα όργανα δημόσιας τάξης, καθώς και το οικογενειακό δίκαιο, τα σχέδια υπηρεσίας των δημόσιων υπαλλήλων κ.ά. Η επιτροπή εξετάζει επίσης θέματα που αφορούν τη βία στα γήπεδα και τους ανηλίκους.
Κοινοβουλευτική Επιτροπή Υγείας
Η Κοινοβουλευτική Επιτροπή Υγείας είναι αρμόδια για θέματα που αφορούν τη δημόσια υγεία, καθώς και τις υπηρεσίες υγείας που παρέχονται από τον δημόσιο και ιδιωτικό τομέα.
Κοινοβουλευτική Επιτροπή Παρακολουθήσεως Σχεδίων Αναπτύξεως και Ελέγχου Δημόσιων Δαπανών
Η Κοινοβουλευτική Επιτροπή Παρακολουθήσεως Σχεδίων Αναπτύξεως και Ελέγχου Δημόσιων Δαπανών έχει ως βασική αρμοδιότητα την παρακολούθηση των διάφορων σχεδίων αναπτύξεως, όπως αυτά προγραμματίζονται και υλοποιούνται στην πράξη, καθώς και τον έλεγχο των δαπανών του κράτους για υλοποίηση των σχεδίων αυτών.
Ειδικότερα, η εν λόγω επιτροπή μελετά νομοθετικά μέτρα που στοχεύουν στον καθορισμό των διαδικασιών σύναψης συμβάσεων, στην ορθή εκτέλεση και διαχείριση των δημόσιων έργων, καθώς και στην αποφυγή διασπάθισης του δημόσιου χρήματος.
Κοινοβουλευτική Επιτροπή Προσφύγων - Εγκλωβισμένων - Αγνοουμένων - Παθόντων
Η Κοινοβουλευτική Επιτροπή Προσφύγων-Εγκλωβισμένων-Αγνοουμένων-Παθόντων είναι αρμόδια για θέματα που αφορούν τους πρόσφυγες, τους εγκλωβισμένους, τους αγνοουμένους και τους παθόντες.
Ειδικότερα, η εν λόγω επιτροπή ασκεί νομοθετικό έργο και κοινοβουλευτικό έλεγχο για θέματα που αφορούν τη διακρίβωση της τύχης των αγνοουμένων, τις συνθήκες στέγασης και διαβίωσης των προσφύγων, των εγκλωβισμένων, των παθόντων και των αιχμαλώτων πολέμου, την εκπαίδευση και εργοδότηση των παιδιών των εγκλωβισμένων, την εργοδότηση των παθόντων, τη διαχείριση των τουρκοκυπριακών περιουσιών, την εκμετάλλευση των ελληνοκυπριακών περιουσιών στα κατεχόμενα, τη λειτουργία του Κεντρικού Φορέα Ισότιμης Κατανομής Βαρών κ.ά..
Κοινοβουλευτική Επιτροπή Περιβάλλοντος
Ειδικότερα, στις αρμοδιότητες της επιτροπής εμπίπτει η νομοθετική εργασία που αφορά την προστασία της ατμόσφαιρας, των υδάτων, υπέργειων και υπόγειων, και του εδάφους από όλες τις πηγές ρύπανσης.
Κοινοβουλευτική Επιτροπή Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών
Η Κοινοβουλευτική Επιτροπή Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών έχει ως κύρια αρμοδιότητα να μελετά και να διερευνά, στο πλαίσιο της άσκησης κοινοβουλευτικού ελέγχου, κατά πόσο τηρούνται στη Δημοκρατία οι διατάξεις του συντάγματος, των διεθνών συμβάσεων και της σχετικής νομοθεσίας που αφορούν την προστασία των ανθρώπινων δικαιωμάτων.
Ειδικότερα, η εν λόγω επιτροπή εξετάζει σχέδια νόμου και κανονισμούς που σχετίζονται με παραβιάσεις ανθρώπινων δικαιωμάτων σε βάρος πολιτών και άλλων προσώπων που διαμένουν στη Δημοκρατία και υποβάλλει σχετικές εκθέσεις στη Βουλή.
Κοινοβουλευτική Επιτροπή Θεσμών, Αξιών και Επιτρόπου Διοικήσεως
Η Κοινοβουλευτική Επιτροπή Θεσμών, Αξιών και Επιτρόπου Διοικήσεως έχει ως αρμοδιότητα την εξέταση θεμάτων που άπτονται αρχών, αξιών, θεσμών και γενικά της χρηστής διοίκησης. Το νομοθετικό έργο και ο κοινοβουλευτικός έλεγχος που ασκεί η εν λόγω επιτροπή στοχεύει κυρίως στη λήψη μέτρων, νομικών ή άλλων, για την κάλυψη κενών και αδυναμιών ή τη διόρθωση των κακώς εχόντων στη λειτουργία της διοίκησης, με σκοπό την εμπέδωση της αξιοκρατίας και την ενίσχυση της αξιοπιστίας της έναντι των πολιτών. Στο πλαίσιο των αρμοδιοτήτων της, η επιτροπή παρακολουθεί και ενημερώνεται για δραστηριότητες που αφορούν όλους τους τομείς δράσης της δημόσιας διοίκησης υπό την ευρεία της έννοια.
Ad Hoc Κοινοβουλευτική Επιτροπή για τη Μελέτη του Δημογραφικού Προβλήματος
Η Ad Hoc Κοινοβουλευτική Επιτροπή για τη Μελέτη του Δημογραφικού Προβλήματος συνιστά μετεξέλιξη της Υποεπιτροπής της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων για τη Μελέτη του Δημογραφικού Προβλήματος και των Τρόπων Αντιμετώπισής του, η οποία  λειτούργησε κατά τη Δέκατη Βουλευτική Περίοδο και επαναδραστηριοποιήθηκε με απόφαση της επιτροπής τον Οκτώβριο του 2016, με στόχο την επισκόπηση της «Έκθεσης της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων για την έκθεση που υποβλήθηκε από την υποεπιτροπή για τη μελέτη του δημογραφικού προβλήματος και τους τρόπους αντιμετώπισής τους», ημερομηνίας 11 Απριλίου 2016.
Η εν λόγω ad hoc κοινοβουλευτική επιτροπή θα έχει ως αρμοδιότητα την εξέταση σχεδίων νόμου και θεμάτων συναφών με το δημογραφικό πρόβλημα.
Ειδική Κοινοβουλευτική Επιτροπή για το Πόθεν Έσχες
Η Ειδική Κοινοβουλευτική Επιτροπή για το Πόθεν Έσχες συστάθηκε για πρώτη φορά στις 11 Νοεμβρίου 2004, με απόφαση της Επιτροπής Επιλογής, για υλοποίηση των προνοιών του περί Προέδρου, των Υπουργών και των Βουλευτών της Κυπριακής Δημοκρατίας (Δήλωση και Έλεγχος της Περιουσίας) Νόμου του 2004 [Νόμος αριθμός 49(Ι) του 2004, όπως αυτός τροποποιήθηκε με τον Νόμο αριθμός 269(Ι) του 2004], με ημερομηνία έναρξης ισχύος την 1η Σεπτεμβρίου 2004. Με βάση τις πρόνοιες της νομοθεσίας αυτής, ο Πρόεδρος της Δημοκρατίας, οι υπουργοί, οι υφυπουργοί και οι βουλευτές υποχρεούνται:
να καταθέσουν στο Γραφείο του Προέδρου της Βουλής, όπου τηρείται σχετικό αρχείο, δήλωση της προσωπικής τους περιουσίας και εκείνης των ανήλικων τέκνων τους, καθώς και τις τυχόν διαφοροποιήσεις σε αυτή, σε περίπτωση κατάθεσης προηγούμενης δήλωσης, με επαρκείς επεξηγήσεις, που να δικαιολογούν τις εν λόγω διαφοροποιήσεις, σε ειδικά έντυπα που προβλέπει ο οικείος νόμος.
Με βάση πρόνοια του οικείου νόμου, η εν λόγω επιτροπή απαρτίζεται από τον Πρόεδρο της Βουλής, ως πρόεδρο, δύο τακτικά μέλη και δύο αναπληρωματικά μέλη.
Ad Hoc Κοινοβουλευτική Επιτροπή για την Τήρηση του Κανονισμού της Βουλής
Η εν λόγω κοινοβουλευτική επιτροπή, της οποίας προεδρεύει ο Πρόεδρος της Βουλής, έχει ως βασική αρμοδιότητα την τήρηση του Κανονισμού της Βουλής.
'''Ad Hoc Κοινοβουλευτική Επιτροπή για την Αναθεώρηση και τον Εκσυγχρονισμό του Κανονισμού της Βουλής === Η Ad hoc Κοινοβουλευτική Επιτροπή για την Αναθεώρηση και τον Εκσυγχρονισμό του Κανονισμού της Βουλής, της οποίας προεδρεύει ο Πρόεδρος της Βουλής, έχει ως βασική αρμοδιότητα τη σύνταξη του Κανονισμού και την εξέταση οποιασδήποτε πρότασης για τροποποίησή του.
Ειδική Κοινοβουλευτική Επιτροπή Δεοντολογίας των Μελών της Βουλής των Αντιπροσώπων
Η Ειδική Κοινοβουλευτική Επιτροπή Δεοντολογίας των Μελών της Βουλής των Αντιπροσώπων συστάθηκε για πρώτη φορά κατά την παρούσα έκτακτη σύνοδο της ΙΑ΄ Βουλευτικής Περιόδου, με στόχο την εφαρμογή του Κώδικα Αρχών και Κανόνων Δεοντολογίας για τα Μέλη της Βουλής των Αντιπροσώπων, ο οποίος εγκρίθηκε με απόφαση της Βουλής, ημερομηνίας 18 Φεβρουαρίου 2021, και δημοσιεύθηκε στο Παράρτημα Τέταρτο - Μέρος II: Αποφάσεις Βουλής των Αντιπροσώπων της Επίσημης Εφημερίδας της Δημοκρατίας υπ’ αρ. 4132 της 26ης Φεβρουαρίου 2021. Ο εν λόγω Κώδικας Δεοντολογίας εμπεριέχει κανόνες που ισχύουν συμπληρωματικά προς τις πρόνοιες του Κανονισμού της Βουλής των Αντιπροσώπων και διέπουν τη δεοντολογία των βουλευτών τόσο κατά την εκτέλεση των καθηκόντων τους όσο και κατά την εν γένει παρουσία τους στην κοινωνία.
Υποεπιτροπή της Κοινοβουλευτικής Επιτροπής Νομικών, Δικαιοσύνης και Δημοσίας Τάξεως για την εξέταση Κανονισμών που Αφορούν Σχέδια Υπηρεσίας
Εξωτερικοί σύνδεσμοι
Κυπρος
Αξιωματικός υπηρεσίας
Αξιωματικός υπηρεσίας ονομάζεται η θέση ή το χαρτοφυλάκιο που ανατίθεται σε έναν εργαζόμενο σε τακτική βάση ή εκ περιτροπής. Οι αξιωματικοί υπηρεσίας εκτελούν διοικητικά καθήκοντα και καλούνται να διαχειριστούν περιστατικά καθ' όλη τη διάρκεια που εκτελούν καθήκοντα αξιωματικού υπηρεσίας, συνήθως δεν υπερβαίνουν τις 48 ώρες, πέραν των κανονικών καθηκόντων τους. Ο απερχόμενος αξιωματικός υπηρεσίας υποχρεούται να δώσει πλήρη αναφορά για το διάστημα εκτελούσε καθήκοντα. Επίσης, είναι υπεύθυνος για την ασφάλεια του κτιρίου, αστυνομικού τμήματος ή στρατοπέδου.
Στις ένοπλες δυνάμεις, οι ευθύνες ενός αξιωματικού υπηρεσίας ποικίλλουν ανάλογα με τη θέση. Οι στρατιωτικές μονάδες μπορεί να έχουν αξιωματικούς υπηρεσίας που είναι υπεύθυνοι για τη στρατιωτική μονάδα και να λειτουργούν ως εκπρόσωπος του διοικητή.
Παραπομπές
Κατηγορία:Επιβολή του νόμου Κατηγορία:Στρατιωτική καθημερινότητα
Τάκης Γκώνιας
Ο Τάκης (Παναγιώτης) Γκώνιας (Λιβαδειά, 6 Οκτωβρίου 1971) είναι Έλληνας πρώην διεθνής ποδοσφαιριστής που αγωνιζόταν ως επιθετικός μέσος, και νυν προπονητής ποδοσφαίρου, ο οποίος εργάζεται ως προπονητής του αιγυπτιακού συλλόγου Πίραμιντς.
<div class="plainlinks" style="margin-left:0.5em; margin-bottom:0.5em; border-top:1px solid #ccc; border-bottom:1px solid #ccc; padding:2px; background:#F9F9F9; text-align:left; font-size:95%;"> Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Σύλλογοι
Ξεκίνησε το άθλημα από τον Π.Σ. Παναθηναϊκό στο Κυριάκι Βοιωτίας και στη συνέχεια φόρεσε τις φανέλες ορισμένων από τις σπουδαιότερες ομάδες του ελληνικού πρωταθλήματος, της ισπανικής Σπόρτινγκ Χιχόν και της ιταλικής Μεσίνα.
Εθνική Ελλάδας
Στις 19 Αυγούστου 1997 αγωνίστηκε για πρώτη φορά στην Εθνική Ελλάδας, σημειώνοντας με εκτέλεση πέναλτι το τελικό 2–1 επί της Κύπρου. Έξι μήνες αργότερα χρίστηκε για δεύτερη και τελευταία φορά διεθνής, επίσης κατά την πρώτη θητεία του στον Ηρακλή και πάλι αντικαθιστώντας στο 46' της φιλικής αναμέτρησης τον Κώστα Φραντζέσκο.
Μετά την καριέρα του ποδοσφαιριστή
Μετά την ολοκλήρωση της ποδοσφαιρικής του καριέρας εργάστηκε ως τηλεοπτικός σχολιαστής ποδοσφαίρου. Επίσης, ασχολήθηκε με το γκολφ, φτάνοντας στο επαγγελματικό επίπεδο με τον Όμιλο Γκολφ της Γλυφάδας.
Στη συνέχεια, ωστόσο, αποφάσισε να επιστρέψει στον χώρο του ποδοσφαίρου, και έτσι εκπαιδεύτηκε στην Προπονητική και ξεκίνησε τη νέα του καριέρα το 2013 από τη Γλυφάδα, ενώ στη συνέχεια ανέλαβε την ομάδα της Επισκοπής (Οκτώβριος 2015 - Δεκέμβριος 2015).
Από 28 Ιουλίου έως 17 Δεκεμβρίου του 2016 ήταν προπονητής στην Καλλιθέα, την οποία καθοδήγησε σε 8 επίσημους αγώνες με απολογισμό 2 νίκες και 6 ήττες. Μεγαλύτερη προπονητική του επιτυχία το διάστημα αυτό ήταν η νίκη της Καλλιθέας επί του Ατρόμητου με σκορ 1–0 για τη δεύτερη αγωνιστική των ομίλων του Κυπέλλου Ελλάδας (1 Δεκεμβρίου 2016).
Εργοτέλης
Τον Αύγουστο του 2017 ανέλαβε προπονητής του Εργοτέλη, ο οποίος βρισκόταν στο πρωτάθλημα της Football League.
Πίραμιντς
Στις 29 Ιουνίου 2021 προσελήφθη από την αιγυπτιακή Πίραμιντς που αγωνίζεται στην Α' Κατηγορία της Αιγύπτου.
Εξωτερικοί σύνδεσμοι
Κατηγορία:Μέσοι ποδοσφαιριστές Κατηγορία:Έλληνες ποδοσφαιριστές Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Α.Ο. Πανηλειακού Κατηγορία:Ποδοσφαιριστές ΑΚΡ Μεσσίνα Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σέριε Α Κατηγορία:Ποδοσφαιριστές Σπόρτινγκ Χιχόν Κατηγορία:Ποδοσφαιριστές ΦΚ Κροτόνε Κατηγορία:Προπονητές ποδοσφαίρου Α.Ο. Γλυφάδας Κατηγορία:Προπονητές ποδοσφαίρου Επισκοπής Ρεθύμνου Κατηγορία:Προπονητές ποδοσφαίρου Γ.Σ. Καλλιθέας Κατηγορία:Προπονητές ποδοσφαίρου Εργοτέλη Κατηγορία:Έλληνες προπονητές ποδοσφαίρου Κατηγορία:Έλληνες προπονητές ποδοσφαίρου στο εξωτερικό Κατηγορία:Προπονητές ποδοσφαίρου Γουάντι Ντέγκλα ΣΚ
Π.Α.Ο. Καλογρέζας
Ο Ποδοσφαιρικός Αθλητικός Όμιλος Καλογρέζας ήταν ποδοσφαιρικός σύλλογος με έδρα την ομώνυμη συνοικία της Νέας Ιωνίας. Ως ανεπίσημο σωματείο υπήρχε από το 1945 αλλά επίσημα αναγνωρίστηκε από την Ε.Π.Ο. το 1952. Η Καλογρέζα έγραψε την δικιά της ιστορία στο αθηναϊκό ποδόσφαιρο και έγινε γνωστή στο πανελλήνιο στις αρχές της δεκαετίας του 1960, όταν έφτασε ως τη Β' Εθνική. Το 1967 συγχωνεύτηκε υποχρεωτικά με τον Π.Α.Ο. Σαφράμπολης και δημιουργήθηκε ο Γ.Σ. Ίκαρος Νέας Ιωνίας. Το 1975 επανιδρύθηκε αλλά το 2001 συγχωνεύτηκε ξανά με άλλα σωματεία της Ν. Ιωνίας δημιουργώντας τον Α.Ο. Νέας Ιωνίας.